**ร่างขอบเขตของงาน (Terms of Reference : TOR)**

งานก่อสร้างปรับปรุงระบบประปาและอาคาร ปี 2556 โครงการจัดการน้ำสะอาด (Water Safety Plan) การประปาส่วนภูมิภาคสาขาชลบุรี (ชั้นพิเศษ)

**1. ความเป็นมา**

การประปาส่วนภูมิภาคเขต 1 ได้รับจัดสรรงบประมาณประจำปี 2556 วงเงินงบประมาณ 17,063,450.- บาท (ไม่รวม Vat) ในการดำเนินการก่อสร้างปรับปรุงระบบประปาและอาคาร ปี 2556 โครงการจัดการน้ำสะอาด (Water Safety Plan) การประปาส่วนภูมิภาคสาขาชลบุรี (ชั้นพิเศษ)

**2. วัตถุประสงค์**

เพื่อปรับปรุงระบบผลิตน้ำประปา และปรับปรุงคุณภาพน้ำให้เป็นไปตามมาตรฐานสากล และลดการร้องเรียนปัญหาคุณภาพน้ำประปา

**3. ผู้ประสงค์จะเสนอราคาต้องมีคุณสมบัติ ดังต่อไปนี้**

3.1 ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

3.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3.3 ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างครั้งนี้

3.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

3.5 ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างก่อสร้างของ กปภ. ชั้น 1-5  **และ กปภ.จะพิจารณาตามเงื่อนไขที่กำหนดไว้ในหลักเกณฑ์การขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของ กปภ. ตามหลักเกณฑ์แนบท้ายประกาศประกวดราคา**

3.6 ผู้ประสงค์จะเสนอราคา จะต้องแสดงบัญชีรายชื่องานและวงเงินค่าก่อสร้างทั้งหมดที่อยู่ระหว่างผูกพันสัญญากับหน่วยงานของรัฐและเอกชน ณ วันที่ยื่นซองเสนอราคาพร้อมลงนามรับรอง

3.7 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

3.8 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

3.9 คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจรับจ่ายเป็นเงินสดก็ได้

3.10 ผู้ประสงค์จะเสนอราคา ต้องเป็นนิติบุคคลที่ได้ลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ

2/ 3.11 ผู้เสนอราคา.........

-2-

3.11 ผู้เสนอราคาที่ได้รับการคัดเลือกให้เป็นผู้ชนะการประกวดราคาและทำสัญญากับการประปาส่วนภูมิภาคเขต 1 ต้องจัดทำบัญชีแสดงรายรับรายจ่ายและยื่นต่อกรมสรรพากร ตามประกาศคณะกรรมการ ป.ป.ช. เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ.2554 ข้อ 5 ประกาศ ณ วันที่ 11 สิงหาคม 2554 และหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลเป็นคู่สัญญากับหน่วยของรัฐ (ฉบับที่ 2) พ.ศ.2554 ข้อ 8 ประกาศ ณ วันที่ 7 ธันวาคม 2554

**4. งานที่ต้องจัดทำ**

4.1 งานติดตั้งกังหันน้ำเติมอากาศ บริเวณสถานีสูบน้ำดิบบางพระ 1, 2, 3

4.2 งานติดตั้งระบบจ่ายสารคลอรีนน้ำดิบ (Pre – Cl) สถานีสูบน้ำดิบบางพระ 2

4.3 งานติดตั้งระบบจ่ายสารคลอรีนน้ำดิบ (Pre – Cl) สถานีสูบน้ำดิบบางพระ 3

4.4 งานจัดหาถังผสมและจ่ายสาร ACTIVATED CARBON สถานีสูบน้ำดิบบางพระ 1, 2, 3

4.5 งานจัดหาถังผสมและจ่ายสารด่างทับทิม บริเวณสถานีสูบน้ำดิบบางพระ 1, 2, 3

4.6 งานปรับปรุงระบบจ่ายสารเคมี สถานีผลิตน้ำบางพระ 1

4.7 งานติดตั้งเครื่องตรวจวัดคุณภาพน้ำแบบออนไลน์

- สถานีน้ำดิบบางพระ 1

- สถานีผลิตน้ำบางพระ 1

- สถานีผลิตน้ำบางพระ 2

4.8 งานติดตั้งก๊อกเก็บตัวอย่างน้ำบริเวณสถานีผลิตน้ำบางพระ 1

4.9 งานจัดหาเครื่องวัดอัตราการไหล แบบอุลตร้าโซนิค

4.10 งานปรับปรุงเครื่องกวาดตะกอน สถานีผลิตน้ำบางพระ 2

4.11 งานปรับปรุงประตูน้ำเครื่องสูบน้ำแรงสูง สถานีผลิตน้ำบางพระ 1

4.12 งานจัดหาเครื่องสูบตะกอนสำหรับดูดตะกอน

4.13 งานเปลี่ยนประตูน้ำเข้ากรอง และกรองทิ้ง สถานีผลิตน้ำบางพระ 1

4.14 งานเปลี่ยนประตูน้ำที่ชำรุดในระบบการล้างกรอง สถานีผลิตน้ำบางพระ 2

4.15 งานปรับปรุงจุดจ่ายแก๊สคลอรีน สถานีผลิตน้ำบางพระ 1

4.16 งานติดตั้งระบบจ่ายแก๊สคลอรีน (Post Cl) สถานีผลิตน้ำบางพระ 2

4.17 งานติดตั้งท่อน้ำสำหรับ Booster Pump คลอรีน สถานีผลิตน้ำบางพระ 2

4.18 งานติดตั้งจุดจ่ายคลอรีนน้ำ ตามสถานีจ่ายน้ำ 4 แห่ง

- สถานีจ่ายน้ำเขาสุวรรณ

- สถานีจ่ายน้ำเขาเสม็ด

- สถานีจ่ายน้ำสำนักงาน

- สถานีจ่ายน้ำบางแสน

4.19 งานอื่น ๆ ที่เกี่ยวข้องตามแบบแปลนและรายละเอียดของงานที่ต้องทำ

**5. ระยะเวลาดำเนินการ**

ระยะเวลาดำเนินการไม่เกิน 120 วัน นับถัดจากวันที่สัญญามีผลบังคับใช้

3/ 6. ราคากลาง...

-6-

**6. ราคากลาง**

ราคากลางงานก่อสร้างปรับปรุงระบบประปาและอาคาร โครงการจัดการน้ำสะอาด (Water Safety Plan) การประปาส่วนภูมิภาคสาขาชลบุรี (ชั้นพิเศษ) เป็นเงิน 17,526,600.-บาท (รวมภาษีมูลค่าเพิ่ม)

ในการเสนอราคา ผู้เสนอราคาต้องเสนอลดราคาขั้นต่ำ (Minimum Bid) ไม่น้อยกว่าครั้งละ 30,000.- บาท จากราคากลางงานก่อสร้าง และการเสนอลดราคาครั้งถัดๆไป ต้องเสนอลดราคาครั้งละไม่น้อยกว่า 30,000.- บาท จากราคาครั้งสุดท้ายที่เสนอลดแล้ว

---------------------------------------